Document ID: /roh_data/filtered/fineweb-2-filterrobots_roh.jsonl.gz/67772

Corea: Diplomazia duai schliar conflict tranter nord e sid
- Sonda, 22.8.2015, 11:04
La Corea dal Nord e dal Sid emprovan da schliar lur conflict sin via diplomatica. Auts represchentants dad omadus stadis vegnian anc oz ensemen a Panmunjeom per discutar davart la situaziun tendida en la regiun da cunfin. Quai ha ina pledadra da la regenza da la Corea dal Sid confermà.
Avant aveva la Corea dal Nord pretendì da la Corea dal Sid da terminar per immediat la propaganda sur autpledaders. Il secretari general da l'ONU, Ban Ki Moon aveva admonì omaduas partidas da sa retegnair.
RR novtiads 11:00